b'\n_START_ARTICLE_\nJNode\n_START_PARAGRAPH_\nJNode (angl. Java New Operating System Design Effort)\xc2\xa0\xe2\x80\x93 Java pagrindu sukurta operacin\xc4\x97 sistema. \xc5\xa0ioje sistemoje naudojamos tik dvi\xc2\xa0\xe2\x80\x93 Java ir Asemblerio\xc2\xa0\xe2\x80\x93 kalbos. JNode \xc5\xa1iuo metu yra eksperimentinis projektas, ta\xc4\x8diau galima atsis\xc5\xb3sti veikian\xc4\x8dias bandom\xc4\x85sias versijas. JNode vartotoj\xc5\xb3 skai\xc4\x8dius\xc2\xa0\xe2\x80\x93 17 000 (2005\xc2\xa0m.)._NEWLINE_Pirm\xc4\x85kart toki\xc4\x85 sistem\xc4\x85 m\xc4\x97ginta sukurti 1995 metais. JNode yra tre\xc4\x8diasis bandymas, pristatytas 2003\xc2\xa0m. Pirmosios versijos tur\xc4\x97jo Java interpretatori\xc5\xb3, ta\xc4\x8diau \xc5\xa1iuo metu visas vykdomas kodas prie\xc5\xa1 tai kompiliuojamas. JNode naudoja EXT2, FAT, NTFS ir ISO9660 fail\xc5\xb3 sistemas, TCP/IP tinklo protokol\xc4\x85 bei palaiko Java grafin\xc4\x99 s\xc4\x85saj\xc4\x85._NEWLINE_Kaip ir Linux, JNode yra atviro kodo operacin\xc4\x97 sistema, turinti LGPL licenzij\xc4\x85. (bendruomen\xc4\x97 \xc5\xa1iuo metu susideda i\xc5\xa1 septyni\xc5\xb3 nari\xc5\xb3). JNode naudoja GNU Classpath klasi\xc5\xb3 bibiliotek\xc4\x85.'